CELEX: 32015R1125
Language: et
Date: 2015-07-10 00:00:00
Title: Komisjoni määrus (EL) 2015/1125, 10. juuli 2015, millega muudetakse määrust (EÜ) nr 1881/2006 katsuobushi's (kuivatatud vööttuun) ja teatavas suitsuräimes sisalduvate polütsükliliste aromaatsete süsivesinike piirnormide osas (EMPs kohaldatav tekst)

11.7.2015   
            
            
               ET
            
            
               Euroopa Liidu Teataja
            
            
               L 184/7
            
         KOMISJONI MÄÄRUS (EL) 2015/1125,
   10. juuli 2015,
   millega muudetakse määrust (EÜ) nr 1881/2006 katsuobushi's (kuivatatud vööttuun) ja teatavas suitsuräimes sisalduvate polütsükliliste aromaatsete süsivesinike piirnormide osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
   ning arvestades järgmist:
   
               (1)
            
            
               Komisjoni määruses (EÜ) nr 1881/2006 (2) on sätestatud polütsükliliste aromaatsete süsivesinike piirnormid toiduainetes.
            
         
               (2)
            
            
               Kõnealuse määruse kohaselt peavad polütsükliliste aromaatsete süsivesinike piirnormid olema ohutud ja nii väiksed, kui on mõistlikult võimalik saavutada hea tootmis-, kuivatamis- ja põllumajandus-/kalandustava abil. 2011. aasta andmetest nähtub, et suitsutatud kala puhul on võimalik järgida polütsükliliste aromaatsete süsivesinike väiksemaid piirnorme, ja need sätestati komisjoni määruses (EL) nr 835/2011 (3). Suitsutamistehnoloogiat oli siiski mõnel juhul vaja kohandada. Seepärast sätestati kolmeaastane üleminekuperiood kuni väiksemate piirnormide kehtima hakkamiseni 1. septembril 2014.
            
         
               (3)
            
            
               
                  Katsuobushi on vööttuunist valmistatud traditsiooniline Jaapani toit. Selle valmistamise protsess hõlmab fileerimist, keetmist ja luude eemaldamist, millele järgneb suitsutamine/kuivatamine põleva puidu kohal. Jaapani ametiasutuste hiljuti esitatud tõenditest ilmneb, et kuigi head suitsutamistava kasutatakse nii palju kui võimalik, ei suudeta kõnealuse toote puhul järgida polütsükliliste aromaatsete süsivesinike väiksemaid piirnorme. Seepärast on asjakohane asendada katsuobushi puhul polütsükliliste aromaatsete süsivesinike kehtivad piirnormid enne 1. septembrit 2014 kehtinud piirnormidega.
            
         
               (4)
            
            
               Traditsioonilise üldnimetusega „Sprotid” tähistatakse Eestis toodet, mis võib sõltuvalt hooajast ja kättesaadavusest sisaldada traditsiooniliselt nii kilu (Sprattus sprattus) kui ka räime (Clupea harengus membras). Need kalad on sarnase suurusega ja klassifitseeritakse väikekalade hulka. „Sprottide” etiketil on märgitud, kas toode sisaldab kilu või räime või nende segu, ja viimasel juhul kummagi kalaliigi osakaal selles. Räime suitsutatakse samal viisil kui kilu ja seega esineb suitsuräimes polütsüklilisi aromaatseid süsivesinikke samal tasemel kui suitsukilus. Seega on asjakohane kehtestada suitsuräime ja konserveeritud suitsuräime puhul sama piirnorm kui suitsukilu ja konserveeritud suitsukilu puhul.
            
         
               (5)
            
            
               Kalandus- ja vesiviljelustoodete turu ühist korraldust käsitlevad õigusaktid on asendatud ja seepärast on vaja muuta teatavaid lõppmärkuseid. Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1881/2006 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 37, 13.2.1993, lk 1.
   
      (2)  Komisjoni määrus (EÜ) nr 1881/2006, 19. detsember 2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
   
      (3)  Komisjoni määrus (EL) nr 835/2011, 19. august 2011, millega muudetakse määrust (EÜ) nr 1881/2006 seoses toiduainetes sisalduvate polütsükliliste aromaatsete süsivesinike piirnormidega (ELT L 215, 20.8.2011, lk 4).
   
      LISA
      Määruse (EÜ) nr 1881/2006 lisa muudetakse järgmiselt.
      
                  1)
               
               
                  6. jagu (polütsüklilised aromaatsed süsivesinikud) asendatakse järgmisega:
                  
                     „6. jagu: polütsüklilised aromaatsed süsivesinikud
                  
                  
                              Toode
                           
                           
                              Piirnormid (μg/kg)
                           
                        
                              6.1.
                           
                           
                              Benso(a)püreen, bens(a)antratseen, benso(b)fluoranteen ja krüseen
                           
                           
                              Benso(a)püreen
                           
                           
                              Benso(a)püreeni, bens(a)antratseeni, benso(b)fluoranteeni ja krüseeni summa (45)
                           
                        
                              6.1.1.
                           
                           
                              Õlid ja rasvad (välja arvatud kakaovõi ja kookosõli), mis on ette nähtud otsetarbimiseks või kasutamiseks toidu koostisosana
                           
                           
                              2,0
                           
                           
                              10,0
                           
                        
                              6.1.2.
                           
                           
                              Kakaooad ja nendest saadud tooted
                           
                           
                              5,0 μg/kg rasva kohta alates 1.4.2013
                           
                           
                              35,0 μg/kg rasva kohta alates 1.4.2013 kuni 31.3.2015
                              30,0 μg/kg rasva kohta alates 1.4.2015
                           
                        
                              6.1.3.
                           
                           
                              Kookosõli, mis on ette nähtud otsetarbimiseks või kasutamiseks toidu koostisosana
                           
                           
                              2,0
                           
                           
                              20,0
                           
                        
                              6.1.4.
                           
                           
                              Suitsuliha ja suitsulihatooted
                           
                           
                              5,0 kuni 31.8.2014
                              2,0 alates 1.9.2014
                           
                           
                              30,0 alates 1.9.2012 kuni 31.8.2014
                              12,0 alates 1.9.2014
                           
                        
                              6.1.5.
                           
                           
                              Suitsukala lihaskude ja suitsutatud kalandustooted (25) (36), välja arvatud punktides 6.1.6 ja 6.1.7 nimetatud kalandustooted. Suitsutatud koorikloomade puhul kehtib piirnorm jäsemete ja tagakeha lihaskoe (44) kohta. Suitsutatud krabi ja krabilaadsete koorikloomade (Brachyura ja Anomura) puhul kehtib see jäsemete lihaskoe kohta.
                           
                           
                              5,0 kuni 31.8.2014
                              2,0 alates 1.9.2014
                           
                           
                              30,0 alates 1.9.2012 kuni 31.8.2014
                              12,0 alates 1.9.2014
                           
                        
                              6.1.6.
                           
                           
                              Suitsutatud kilu (Sprattus sprattus) ja konserveeritud suitsutatud kilu (25) (47); suitsutatud räim (Clupea harengus membras) pikkusega ≤ 14 cm ja konserveeritud suitsutatud räim pikkusega ≤ 14 cm (25) (47); katsuobushi (kuivatatud vööttuun, Katsuwonus pelamis); kahepoolmelised molluskid (värsked, jahutatud või külmutatud) (26); lõpptarbijale müüdav kuumtöödeldud liha või kuumtöödeldud lihatooted (46)
                           
                           
                              5,0
                           
                           
                              30,0
                           
                        
                              6.1.7.
                           
                           
                              Kahepoolmelised molluskid (36) (suitsutatud)
                           
                           
                              6,0
                           
                           
                              35,0
                           
                        
                              6.1.8.
                           
                           
                              Imikutele ja väikelastele ette nähtud teraviljapõhised töödeldud toidud ja muud imikutoidud (3) (29)
                           
                           
                              1,0
                           
                           
                              1,0
                           
                        
                              6.1.9.
                           
                           
                              Imikutele ette nähtud piimasegud ja jätkupiimasegud, sealhulgas imikutele ette nähtud piim ja piimal põhinev jätkupiimasegu (8) (29)
                           
                           
                              1,0
                           
                           
                              1,0
                           
                        
                              6.1.10.
                           
                           
                              Meditsiiniliseks eriotstarbeks ette nähtud dieettoidud, (9) (29) mis on mõeldud spetsiaalselt imikutele
                           
                           
                              1,0
                           
                           
                              1,0”
                           
                        
            
                  2)
               
               
                  Lõppmärkus (26) asendatakse järgmisega:
                  
                              „(26)
                           
                           
                              Toiduained, mis kuuluvad Euroopa Parlamendi ja nõukogu 11. detsembri 2013. aasta määruse (EL) nr 1379/2013 (kalapüügi- ja vesiviljelustoodete turu ühise korralduse kohta, millega muudetakse nõukogu määruseid (EÜ) nr 1184/2006 ja (EÜ) nr 1224/2009 ning tunnistatakse kehtetuks nõukogu määrus (EÜ) nr 104/2000 (ELT L 354, 28.12.2013, lk 1)) I lisa loetelu kategooriatesse c ja i (liigid, nagu on loetletud vastavas kandes). Kuivatatud, lahjendatud, töödeldud ja/või liittoiduainete suhtes kohaldatakse artikli 2 lõikeid 1 ja 2. Pecten maximus'e puhul kohaldatakse piirnormi ainult lähendajalihase ja sugunäärmete suhtes.”
                           
                        
            
                  3)
               
               
                  Lõppmärkus (36) asendatakse järgmisega:
                  
                              „(36)
                           
                           
                              Need toiduained on määratletud määruse (EL) nr 1379/2013 I lisa loetelu kategooriates b, c ja i.”